LORNE MICHAELS PRESENTERER
SYTTEN TIMER FØR SCHMIGADOON
Ja, la oss sette i gang.
Vent, burde vi ikke se på bruksanvisningen?
Nei.
Blir dette som da vi spilte Catan? For nå vil ingen spille med deg.
Greit, vi følger bruksanvisningen. Hva er første steg?
Vent.
Hva står det?
Det er bare bilder.
Hvordan kan dette være til hjelp for noen?
Jeg tror ikke det er til noen hjelp.
Slapp de opp for penger mens de lagde denne?
Drit i det, da. Pluggen skal inn i hullet.
Ikke vær ufin, Gimble. Så, la meg...
Er dette de lengste? Dette er...
-Denne har en... Sånn, ja. -Og hva tror vi dette er? Side eller tak?
-Dette er inni. -Dette er bare klemmer.
-Hei. -Bare...
Denne skal være her.
Så vidt vi vet.
Og så skal denne inn her.
Ja, den passer jo.
Og den festes på tuppen her. Jeg tror vi får det til.
Bekymrer det deg at vi har så mange sånne igjen?
Nei... Det er bare reservedeler. Vi trenger ikke dem.
Og denne skal være her.
Disse skal være sånn.
Og...
Det er et telt!
Nå skulle Marv og Joanna sett oss.
OK, da skal vi...
-Å, det er romslig. -Er det fint?
-Nå må du komme inn. -Jaså?
-Kom inn, min elskede. -Oi.
-Ja. Velkommen. -Takk. Å gud, så koselig.
Og vi låser og lukker.
-Vi har jo masse plass. -Å, ja.
-Unnskyld at jeg ødela teltet. -Alt i orden. Det var ikke din skyld.
Nei, men jeg vet du hater å sove ute.
Det går bra sammen med deg.
Carson!
Carson?
La meg være.
Hei, kompis.
Gå vekk.
Au! Hva pokker?
Gå vekk, sa jeg!
Au! Hei, hold opp!
Vent, hvorfor er du ute i bare undertøyet?
Jeg nekter å gå med noe hun har gitt meg.
Men hvem fikk du undertøyet av?
Glem det. Carson, du må komme ned nå med en gang.
Nei. Og jeg vil aldri se søsteren min mer.
-Så du skal sitte i treet resten av livet? -Hvis jeg vil, så.
Greit, da kommer jeg opp.
OK, du må komme ned.
Og du må tilgi søsteren din... moren din.
Dette er akkurat som i Chinatown.
-Hva? -Det er en film.
-Som Air Bud? -Nei, ikke som Air Bud.
Hør her, jeg forstår at du er sint på Emma, men...
Hun løy for meg.
Hun var moren min hele tiden, og hun løy for meg!
Ja. Og det er galt å lyve.
Men hun mente det var best slik.
Folk er kompliserte, Carson. Mødre kan også gjøre feil.
Vi kan ikke løpe fra dem vi er glad i, bare fordi de ikke er perfekte.
Vi må tilgi dem.
-Jeg kan ikke. -Jeg vet det er vanskelig.
Forhold til andre er ikke som å spille kazoo.
Det er hardt arbeid. Men det er verdt det. Bare tenk på det.
Vil du virkelig aldri se henne mer? Noen gang?
Jeg tror jeg vil ned nå.
OK. Vil du...
Carson!
Å, jeg er så lei for det, Carson!
Hvorfor løy du?
Jeg var redd for hva folk skulle si.
Men jeg burde ikke brydd meg, for jeg er så stolt av å være moren din.
Dere skal få være alene.
Nei, vent.
Takk for at du fant Carson
og for alt annet du har gjort for ham, og for meg.
Du er en bra mann.
Og jeg vil være sammen med deg et sted der jeg kan få begynne på nytt.
Så hvis du vil ha meg med...
...syns jeg vi skal gå over broen ut av Schmigadoon i morgen
og reise til New York sammen.
Vi gjør det.
Melissa.
Jorge?
Så godt at jeg fant deg.
Blerky fortalte hva hun hadde gjort, og det er utilgivelig.
Jeg kom for å hente deg, for det er deg, og bare deg, jeg elsker.
Jeg visste du ville velge meg.
Og jeg er klar for å bli den mannen du vil jeg skal være
og følge deg hvor enn du vil.
Hvis du vil ha meg.
Vil du det?
Selvsagt vil jeg det.
Elsker du sønnen min?
Mamma, du skulle bare kjøre meg.
Jorge, vær så snill. Jeg har noe jeg må få sagt.
Det er en uke siden min mann gjennom 50 år døde i armene mine.
Å gravlegge ham var som å gravlegge en del av meg selv.
Så jeg tror jeg vet litt om kjærligheten.
Si meg, elsker du sønnen min?
Du har ett hjerte.
Er det ham du vil gi det til?
Jorge.
Melissa, nei. Vi hører sammen.
Du vil gi det til en annen.
Mamma, du ødelegger.
Jeg tror det. Men ærlig talt, så vet jeg ikke.
Ja, det er stunder
når det føles som vi er de to eneste i hele verden.
Og... og vi ler, og blikkene våre møtes, og det er helt magisk.
Men andre ganger forstår vi hverandre ikke,
og da vet jeg ikke om han elsker meg, eller om jeg elsker ham.
Og det føles bare så ensomt.
Mi'jita, det du nettopp beskrev, er... kjærlighet.
Det er ikke noe du kan bevise.
Det er noe du velger å tro på. Hver eneste dag.
Du må gå til ham. Fortell ham hva du føler.
Jorge, vi må kjøre Miss Melissa til sin elskede.
-Mamma... -Kom igjen! Og slutt å furte.
Du er kjempekjekk. Du finner snart en annen.
Kom igjen! Fort!
Tenk at vi virkelig skal til New York City!
Nettopp. Verdens flotteste by.
-Hvordan er det der, dr. Skinner? -Fantastisk. Du vil elske det.
De høyeste skyskraperne du har sett, så mange mennesker og lys.
Så mange... apotek.
Er det snø der?
TEATERET DET ENSOMME ROM
Ja, det er snø.
Har de godteri?
Jepp. Godteri også.
Da høres det ut som New York har alt.
Er du klar til å gå over og begynne vårt nye liv?
På tre. Én, to, tre.
Er alt i orden?
Ja, ja, fint. Jeg bare...
Det føles bare ganske stort... å skulle hjem igjen.
Så klart. Ta den tiden du trenger.
Men...
New York har visst ikke alt, har det vel?
Det er jo ganske utrolig.
Man kan tro man er byens smarteste
og likevel overse den aller viktigste detaljen.
Jeg er så lei for det, Emma.
Hva er det som skjer? Han har kalde føtter. Kyss ham!
Jeg er veldig glad i deg.
I dere begge.
Dere har forandret meg.
Gjort meg til et bedre menneske.
Jeg er så lei for det.
Jeg trodde ikke...
-Ikke... -Jeg vet det.
Gå.
VALGDAG
Stem på Layton. Bare kall meg Mildred.
Stem på Layton. Mildred. Stem på Layton. Takk.
God morgen, Aloysius. God morgen, Florence.
Å, jeg glemmer stadig at hun er for flau til å vise seg ute.
Uansett, lykke til i dag. Det trenger du.
Damer, gi meg litt kakling.
Siden Carson ikke er her, har jeg blitt bedt om å rope ut ting.
Så, hør etter, hør etter.
Klokken er nøyaktig ni, og ifølge byens vedtekter
skal vi avholde ordførervalg.
De to kandidatene er Aloysius Menlove...
Og Mildred Layton.
Stem på Layton!
Layton som ordfører!
I tråd med schmigadoonske tradisjoner stemmer vi ved håndsopprekning.
-Alle som stemmer på Mildred... -Josh!
Hvor er Josh? Dr. Skinner?
Har noen sett ham? Jeg må snakke med ham.
Unnskyld meg. Vi avholder ordførervalg her!
Strid og turbulens, folkens. Strid og turbulens!
Vent, hva? Har jeg gått glipp av noe? Har dere sunget?
-Skal vi fortsette valget, Howard? -Ja, kjære.
Vi stemmer ved håndsopprekning.
-De som støtter Mildred... -Melissa!
Å, for søren, da!
Josh.
-Unnskyld. -Mel.
Nei. Jeg mener det.
Unnskyld for at jeg har oppført meg som om alt som ikke er perfekt, er mislykket.
For at jeg har behandlet deg som om du var en byrde for meg
på veien mot en tåpelig fantasi.
Jeg krevde at du skulle forandre deg
helt uten å tenke på om jeg også burde forandre meg.
Jeg vil bare at du skal vite at jeg mener alvor.
At jeg velger å tro på oss.
Enten vi er i Schmigadoon, i New York eller hvor som helst.
Fordi jeg elsker deg, Josh Skinner.
Og du er, og har alltid vært, nok.
Jeg er ingen mann av mange ord
Langt fra så romantisk Som andre kjærester er
Lo av alt som var sentimentalt
Men for deg vil jeg synge nå
Josh.
Mitt hjerte var visst alltid som en stein
Selv med meg ved din side
Føles det litt tomt
Så jeg spratt Fra flørt til flørt til flørt
Men for deg vil jeg synge nå
Holde godt rundt deg
Og snurre deg rundt
Så vi aldri skilles ad
Holde godt rundt deg
Og snurre deg rundt
For det har du gjort med hjertet mitt
Nå står jeg her og rekker deg min hånd
Og jeg ber deg ta den
Så vi kan velge oss
Kjærligheten og den lykken den kan gi
For deg vil jeg synge nå
Nå står jeg her og rekker deg min hånd
Og jeg tar den med glede
Så vi kan velge oss
Kjærligheten og den lykken den kan gi
For deg vil jeg synge nå
Nei! Buu! Nei!
Hvorfor jubler dere for disse syndige byfolkene?
Har dere glemt hva de har gjort med byen vår?
Nei, jeg har ikke glemt det, og det håper jeg at jeg aldri gjør.
Det håper jeg ingen av oss gjør.
For de har gjort Schmigadoon bedre. For alle.
Jeg burde jo hate henne, men jeg elsker henne litt.
Hvordan våger du å antyde at de har gjort Schmigadoon bedre?
Det er bare tøys og vås!
Først ordføreren...
Ordføreren? Jeg skal si deg en ting om ordføreren.
Ordføreren er endelig åpen om hvem han er.
Og for det elsker jeg ham.
Takk, Florence.
Og for det elsker jeg deg.
Bare ikke, du vet, på soverommet.
Å, tro du meg. Det vet jeg. Jeg er ikke dum.
Kanskje vi alle bør gjøre som ordføreren
og være åpne om hvem vi egentlig er.
Jeg er ikke Carsons søster.
Jeg er moren hans.
Jeg visste at han var en lausunge!
Du er laus!
Du kan kalle ham alt mulig stygt.
Men måten min sønn kom til verden på, sier ingenting om hvem han er.
-Jeg elsker deg, Carson. -Jeg elsker deg også, mamma.
Hva er det?
Jeg visste ikke hvor gjerne jeg ville høre deg kalle meg det.
Å, kutt ut, da!
Så vi skal liksom beundre dere for at dere bretter ut privatlivet deres.
Bare glem det, søster. Dere to står helt alene!
Vi andre er gode, moralske mennesker.
Gudfryktige schmigadoonianere som er det vi utgir oss for å være!
Egentlig så hater jeg å være pensjonatvert.
Jeg vil bli skuespiller.
Jeg har jobbet med et enmannsshow om min fars død i to år nå.
Ja! Heia Harvey!
Husker dere brannen i mølla i fjor? Jeg tente på selv.
-Hjelp. -Jeg liker å skade meg.
Da får jeg oppmerksomhet.
Bare vær deg selv, Pete.
Au!
Jeg er egentlig veterinær.
Jeg tror jeg er sosialist.
Jeg er lei av å være en slyngel.
Jeg vil forbedre meg.
Det er på tide at alle får vite at det er umulig å vinne i ringspillet.
Da skal vi stemme. Så...
Jeg fikk barn utenfor ekteskap. Og ja, jeg har hørt det.
-Nancy! Hva er det du gjør? -Jeg vil at folk skal vite det, mor.
Jeg vil ikke lyve, bare fordi du skammer deg.
Mor?
Yee honk.
Så du har visst noen hemmeligheter, Mildred.
Skal du la ham snakke sånn til meg, Howard? Skal du?
Han sier bare sannheten, Mildred. Og jeg er glad folk vet det.
Unnskyld, Nancy. Vi skulle aldri gjemt deg bort sånn.
Og apropos sannheten, så er det på tide jeg forteller dere...
At jeg også er homoseksuell.
Og jeg har følelser for Aloysius.
Har du?
Å, nei. Dette kan bare ikke skje.
-Mildred... -Nei! Jeg vil ikke ha medlidenheten din.
For jeg er sterkere enn deg. Enn dere alle sammen!
Så vær så god, slipp alt ut. Vær "ærlige" mot dere selv.
For her er den virkelige sannheten: Dere er toalett-mennesker!
Jeg håper dere dør og ender i helvete, for det er der dere hører hjemme!
Jeg hater dere!
Ja vel. Tid for valg.
Jeg vil gjerne forklare hva jeg mente med det.
De som vil ha Mildred Layton som ordfører, rekker opp en hånd.
Howard... opp med hånden.
Nei, Mildred.
Det er én stemme til Mildred Layton.
Og de som stemmer på Aloysius Menlove, rekker opp hånden nå.
Ordfører Menlove vinner i et valgskred.
Takk! Takk for støtten.
Det er en ære å få bli Schmigadoons første åpne homofile noe som helst.
Hva er det du gjør?
Jeg vet hvordan det er å ville styre alle rundt seg
og tro at det må til for å bli lykkelig.
Men sånn er det ikke. Du må lære å slippe taket.
Men... Jeg er et godt menneske.
Ikke egentlig.
Du er en kontrollerende, nedlatende drittsekk.
Ja.
Men du trenger ikke å fortsette sånn. Det er det fine med forandring.
Det er alltid håp om at vi kan bli noe bedre.
Det er ikke for sent. Det lover jeg.
Vi kan forbedre oss
Tenke nytt og gjøre om
Se oss selv med andres blikk
Undersøke og forstå
Vi vokser videre
Knopper brister, snøen tør
Et annet vis å lære på
La fugl føniks brenne nå
Et stikk
En løgn
Et kyss
Et farvel
Vi vokser
Håper
Strekker oss
Og vil
Mirakelet det er å møtes
To hjerter som Får en ny retning
-Vi kan forandre oss -Vi kan forandre oss
Vi kan
Forandre oss
-Vi kan forandre oss -Vi kan forandre oss
Tenke nytt og gjøre om
Se oss selv med andres blikk
-Undersøke og forstå -Undersøke og forstå
-Vi vokser videre -Vi vokser videre
Knopper brister, snøen tør
Et nytt vis å lære på
Vi kan forandre Vi kan forandre oss
Forandre oss
Schmigadoon
Solen skinner klart hele året rundt
Og luften er søt som en makron
Schmigadoon
Der vi lærte endring Vi lærte vekst
Hva som blir det neste Vet ingen nå
Men det er håp for alle I vårt kjære
Ja, det er håp for alle I vårt kjære
Å, det er håp for alle I vårt kjære
Schmiga...
Vi kan forandre oss
Tenke nytt og gjøre om
Se oss selv med andres blikk
Undersøke og forstå
Vi kan vokse mer
Knopper brister, snøen tør
Et nytt vis å lære på
Vi kan forandre oss
Forandre oss
Schmigadoon
Solen skinner klart hele året rundt
Og luften er søt som en makron
Schmigadoon
Der vi lærte endring Vi lærte vekst
Hva som venter oss Det vet ingen nå
Men det er håp for alle I vårt kjære
Ja, det er håp for alle I vårt kjære
Å, det er håp for alle I vårt kjære
Schmiga...
Tekst: Trine Haugen